open-index/open-wikipedia-markdown huggingface dataset:
Քառյակ (մուլտֆիլմ, 1935)

**«Քառյակ»,** 1935 թվականի խորհրդային նկարված մուլտֆիլմ՝ ստեղծված  Ի. Ա. Կռիլովի առակի հիման վրա։ Ֆիլմը կորցրել։ 1947 թվականին նկարահանվել է նույնանուն մուլտֆիլմի գունավոր վերամշակված տարբերակը։

## Սյուժե
Նկարահանվել է Իվան Կռիլովի համանուն առակի մոտիվներով։ Արջը, Էշը, Այծը և Կապիկը որոշել էին ստեղծել երաժշտական քառյակ։ Սակայն, ինչքան էլ փորձում էին, նրանց մոտ երաժշտությունը չէր ստացվում։ Ֆիլմում, ի տարբերություն առակի, հերոսները գնում են կոնսերվատորիայում սովորելու։ Սովորելուց հետո հաշվետու համերգում ելույթ են ունենում չորս կենդանի։ 

## Մուլտֆիլմի մասին
Կինոմատոգրաֆիայի պատմաբան Ս. Գինցբուրգը «Քառյակը» անվանել է 1930-ականների ամենատարածված սովետական անիմացիոն ֆիլմ և այն դասել «իրական գեղարվեստական հաջողությունների շարքին»։

«Մեր մուլտֆիլմերը» գրքում հայտնի սովետական անիմատոր Եվգենի Միգունովը խորհրդային մուլտիպլիկացիայի համար ֆիլմն անվանել է փուլային։ 

Առակի էկրանավորումը եղել է այն ժամանակ ռուսական մուլտիպլիկացիայի համար նոր «դիսնեյական» ոճով։

Մի շարք արձագանքներում ֆիլմի հեղինակներին նախատել են դրա համար։ 

Կինոքնադատ Լ. Մալյուկովան «СВЕРХ/КИНО» գրքում (2013) այլ գնահատական է տալիս․ 

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* 
* 

Կատեգորիա:Ալեքսանդր Իվանովի մուլտֆիլմեր
Կատեգորիա:Մուլտֆիլմեր կենդանիների մասին
Ջեյմս Ալբերտ Նոե

**Ջեյմս Ալբերտ Նոե ավագ** (, ), ամերիկացի գործարար, քաղաքական գործիչ, Լուիզիանայի 43-րդ նահանգապետ։

## Կենսագրություն
Ջեյմս Ալբերտ Նոեն ծնվել է 1890 թվականի դեկտեմբերի 21-ին, Էվանս Լենդինգ քաղաքում, Հարիսոն շրջան, Ինդիանա՝ Ջոն և Բել Նոեների ընտանիքում։ Մանկության տարիներին ապրել է նաև Վեսթ Փոյնթում, Կենտուկի։ Կրթությունը ստացել է հայրենի նահանգի պետական դպրոցում։ 1971 թվականին նրան շնորհվել է Մոնրոյի Լուիզիանայի համալսարանի իրավունքի պատվավոր դոկտորի կոչում։

Առաջին համաշխարհային պատերազմի ժամանակ Նոեն որպես լեյտենանտ ծառայել է Ֆրանսիայում՝ ԱՄՆ բանակի 369-րդ հետևակային գնդում։ Ծառայությունն ավարտելուց հետո վերադարձել է Լուիզիանա և սկսել է զբաղվել բիզնեսով։ Ունեցել է մի քանի տնկադաշտ, ինչպես նաև` հաջողության է հասել նավթային բիզնեսում։

1932 թվականին Նոեն ընտրվել է Լուիզիանայի սենատ և այդ պաշտոնը զբաղեցրել է երկու տարի։ 1934-ից 1936 թվականներին եղել է Լուիզիանայի փոխնահանգապետ։ 1936 թվականի հունվարի 28-ին մահացել է նահանգապետ Օսկար Քելլի Ալլենը, և Նոեն զբաղեցրել է նրա տեղը։ Նահանգապետի պաշտոնում եղել է մոտավորապես երեք ամիս։

1936 թվականի մայիսի 12-ի հրաժարականից հետո Նոեն ընտրվել է Նահանգի սենատ, որտեղ ծառայել է մինչև 1940 թվականը։ Նա 1940 և 1959 թվականներին անհաջող առաջադրվել է նահանգապետի պաշտոնին, ինչպես նաև` 1968 թվականին եղել է Դեմոկրատական կուսակցության ազգային համագումարի պատվիրակ և 1972 թվականին՝ պատվիրակի տեղակալ։

1922 թվականի մայիսի 7-ին Նոեն ամուսանցել է Աննա Գրեյ Սվինի հետ (1901-1972)։ Նրանք ունեցել են երեք երեխա՝ Գեյ Նոե, Ջեյմս Ալբերտ «Ջիմմի» Նոե կրտսեր և Լինդա Մակրեյ Նոե։ Ջեյմս Նոեն մահացել է 1976 թվականի հոկտեմբերի 18-ին Հյուստոնում և հուղարկավորվել է Մոնրոյում, կնոջ կողքին։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի գործարարներ
Մայքլ Կրեմեր

**Մայքլ Ռոբերտ Կրեմեր** (, ), ամերիկացի տնտեսագետ, տնտեսության զարգացման մասնագետ։ 2019 թվականին տնտեսագիտության բնագավառում Աբհիջիտ Բաներջիի և Էսթեր Դյուֆլոյի հետ միասին արժանացել է Նոբելյան մրցանակի՝ «գլոբալ աղքատությունը մեղմացնելու՝ իրենց փորձառական մոտեցման համար»։

Մայքլը Բիլ Ֆոնդի և Մելինդա Գեյթսի հիմնադրամի միջոցներով Հարվարդի համալսարանում հիմնադրված կազմակերպության զարգացման պրոֆեսոր է։ Ամերիկայի արվեստների և գիտությունների ակադեմիայի, «ՄաքԱրթուր» և ուսուցիչների համար նախատեսված Նախագահական կրթաթոշակային ծրագրերի անդամ է, ճանաչվել է Համաշխարհային տնտեսական ֆորումի երիտասարդ գլոբալ առաջնորդ։ Կրեմերն աշխատում է որպես Աղքատության հաղթահարման նորարարությունների ինստիտուտի գիտական խորհրդատու («Innovations for  Poverty Action», Նյու Հեյվեն, Կոնեկտիկուտ)։ Ինստիտուտն ստեղծվել է սոցիալական և միջազգային զարգացման խնդիրները լուծելու համար։ Միջազգային հասարակության աղքատության դեմ պայքարող «Giving What We Can» կազմակերպության անդամ է։ Կրեմերը Հարվարդի համալսարանի հիման վրա ստեղծված «WorldTeach»-ի հիմնադիր-նախագահն է, որն ուսանողներին և շրջանավարտներին, որպես կամավոր ուսուցիչներ, զարգացող երկրներում ուղարկում է ամառային և տարեկան ծրագրերի։

Կրեմերի գիտական հետաքրքրությունները կենտրոնացած են ազդակների հետազոտության վրա։ Մասնավորապես, կենտրոնացած են զարգացող երկրներում պատվաստանյութերի խթանման մեխանիզմների մշակման, ինչպես նաև սոցիալական գիտությունների բնագավառում միջոցառումների գնահատման պատահական մեթոդների կիրառման վերաբերյալ։ Նա կոմպլեմենտ իրավասությունների հիման վրա ստեղծել է տնտեսության զարգացման հայտնի տեսությունը, որը կոչվում է «խտացնող օղակների տեսություն»։

Կրեմերը համաշխարհային բնակչության չափազանցական աճի ֆենոմենի վերաբերյալ առաջարկել է առավել համոզիչ բացատրություններից մեկը, ինչպես նաև ժողովրդագրական անցման տնտեսական մեխանիզմները, որոնք դիտարկվել են մինչև 1970-ականների սկիզբը։ Աճի միջազգային կենտրոնի կողմից անցկացվող աճի շաբաթ 2010-ին Կրեմերը ներկայացրել է իր ուսումնասիրությունը մարդկային կապիտալի վերաբերյալ։

## Մատենագիտություն
* 
* 
* 

## Ծանոթագրություններ

## Արտաքին հղումներ
* Home page 
* Innovations for Poverty Action

Կատեգորիա:20-րդ դարի ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:Հրեա նոբելյան մրցանակակիրներ
Կատեգորիա:Հարվարդի համալսարանի պրոֆեսորներ
Կատեգորիա:Ամերիկացի գիտնականներ
Միլա Նիտիչ

**Միլա Նիտիչ** (իրական անունը՝ **Լյուդմիլա Սերգեևնա Նիտիչուկ**, ), ուկրաինացի երգչուհի։

## Կենսագրություն
Վաղ մանկությունից Միլան զբաղվել է երաժշտությամբ և երգով, երաժշտական ձիրքը ժառանգել է տատիկից և հայրիկից։ Լյուդմիլայի հայրը` Սերգեյ Նիկոլայի Նիտիչուկը, մասնագիտությամբ երաժիշտ է, հոգևորական, հնչյունային ռեժիսոր, իսկ  մայրը՝ Օքսանա Վլադիմիրովնա Նիտիչուկը տնտեսագետ։ 8 տարեկանից աղջիկը սովորել է երաժշտական դպրոցում՝դաշնամուրի դասարանում։ Իսկ 2003 թվականից Միլան վոկալի դասերի է արդեն սկսել հաճախել Խմելնիցկիում, ուր ծնողների հետ տեղափոխվել էր 2002 թվականին։ 16 տարեկանում Միլան սկսել է աշխատել Ուկրաինայի Ներքին գործերի նախարարության շրջանայի էստրադային-սիմֆոնիկ նվագախմբի և էստրադային նվագախմբի հետ, ակտիվ համերգային գործունեության շնորհիվ  երգելու ոլորտում լավ պրակտիկա  է ստացել։ Լյուդմիլա Նիտիչուկը կրթություն է ստացել Խմելնիցկի ազգային համալսարանում, որտեղ 2007 թվականին ընդունվել է ինժեներ-մանկավարժի մասնագիտությամբ (կարի արտադրատեսակների մոդելավորում-նախագծում)։

2008-ին Միլա Նիտիչը մեկնել էր Կիև՝ «Կարաոկե Մայդանում» նախագծի համար։ Իր ունակությունների և հանդիսատեսի աջակցության շնորհիվ նա դարձել է «Շանս» հեռուստանախագծի տասներորդ եթերաշրջանի մասնակիցը և դուրս եկել եզրափակիչ, որտեղ կատարել է Էրիկ Կարմենի երգը Ս.Ռախմանինովի «All by Myself» երաժշտության ներքո։ Որպես նվեր «Շանս» նախագծին մասնակցելու համար հնարավորություն էր ընձեռվել երգ ձայնագրել Վլադիմիր Բեբեշկոյի ստուդիայում, որից էլ առաջարկություն է ստացել փորձարկել իր ուժերը և ցուցադրել իրեն Յուրմալայում՝ հայտնի Նոր ալիք միջազգային փառատոնի ընտրական փուլում։ Աղջիկը մրցույթում գրավել է միայն 3-րդ տեղը, սակայն Ալլա Պուգաչովայից ստացել է «Նոր ալիք»-ի՝ «Ալլայի ոսկե աստղ» հատուկ մրցանակը և  հիսուն հազար դոլար դրամական պարգև։ «Կերպարանքը կբարելավվի, երգացանկը կգտնվի, բայց այն, ինչ տրված է բնությունից, թող ծառայի ամբողջ կյանքում»,- ասել է Ալլա Պուգաչովան։

## Ձեռքբերումներ
* Ուկրաինական *«*Կարաոկե Մայդանում*»* հեռուստանախագծի մասնակից
* Ուկրաինական «Շանս» հեռուստանախագծի եզրափակչի մասնակից
* Յուրմալայի «Նոր ալիք» միջազգային մրցույթի (երրորդ տեղ) մասնակից, ստացել է «Ալլայի ոսկե աստղ» մրցանակը
* «Եվրատեսիլ-2011»-ի ուկրաինական ընտրության մասնակից
* 1+1 հեռուստաալիքի «Երկրի ձայն» նախագծի կիսաեզրափակչի մասնակից։

## Երգեր
* Чарівна скрипка
* Просто кохай
* Не Дикаприо
* Где ты?
* Загубила
* До свиданья, бэйби
* Время-Вода
* Глупая любовь
* Что тебе подарить
* Каюсь
* Время-вода
* Кактус
* Просто быть счастливой
* Верни мою любовь
* Город
* Мечта

## Արտաքին հղումներ
* 
* 
* 
* 

## Ծանոթագրություններ



Կատեգորիա:Ուկրաինացի երգիչներ
Կատեգորիա:«The Voice» հեռուստաշոուի մասնակիցներ
Կատեգորիա:Ուկրաինացի երգչուհիներ
Կատեգորիա:Բեմական կեղծանուններ
Վազգեն Պահլավունի-Թադևոսյան

**Վազգեն Դրաստամատի Թադևոսյան** (), գեղանկարիչ, Արցախյան շարժման հիմնական կազմակերպիչներից մեկը Գյումրիում, հայտնի է նաև Սյուռ Վազօ անունով։

## Կենսագրություն
Վազգեն Թադևոսյան ծնվել է 1955 թվականի հոկտեմբերի 27-ին՝ Լենինականում (Գյումրի)։ Դեռ մանկուց հրապուրվել էր ավանգարդիստական արվեստով։ Վերջինս խորհրդային տարիներին արգելված էր։ 1972-1974 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, իսկ այն ավարտելուց հետո՝ 1978-1980 թվականներին սովորել է Սանկտ Պետերբուրգի գեղարվեստի ակադեմիայում։ Երկար տարիներ ապրելով Երևանում և Սանկտ Պետերբուգում՝ նա շփվել է այն ժամանակների առաջադեմ մտավորականների հետ և մասնակցել սովետական ռեժիմի կողմից չխրախուսվող միջոցառումներին։ 1985 թվականին հռչակված վերակառուցման ու հրապարակայնության քաղաքականությունը առիթ հանդիսացավ, որպեսզի Վազգենը կրկին վերադառնա Գյումրի։

1986 թվականին Գյումրիում կազմակերպում է «Հումորիստական նկարի» առաջին խոշոր միջազգային ցուցահանդեսը։ Այդ տարիներին Գյումրիի Վարդան Աճեմյանի անվան դրամատիկական թատրոնում նկարիչը ձևավորել էր նաև բազմաթիվ գեղարվեստական ազդագրեր, կատարել գրքերի ու թատերական ներկայացումների ձևավորումներ, ինչպես նաև մասնակցել ցուցահանդեսների։

Վազգեն Թադևոսյանը 1988 թվականին ակտիվորեն աջակցել է նաև Արցախյան շարժմանը՝ լինելով նրա հիկնական կազմակերպրչներից մեկը Գյումրիում։ 1988 թվականի երկրաշարժից հետո տեղափոխվելով Երևան՝ նա աշխատակցել է նորաստեղծ հայ ազատ մամուլին՝ աշխատելով «Մունետիկ», «Ազատամարտ», «Մաշտոց», «Վարուժան» և այլ պարբերականներում՝ որպես գեղարվեստական խմբագիր։ 1995 թվականին, վերադառնալով Գյումրի, իրականացրել է «ՄետաՊոլիս-58» առաջին խոշոր ավանգարդիստական նախագիծը, որը ավերակաների մետաֆիզիկ վիճակների ուսումնասիրությունն է։ Իրենց տեղական «Շիրակ» հեռուստաընկերությունում վարել է ժամանակակից արվեստների խնդիրներին նվիրված «Ես և դու» հեռուստածրագիրը։ 1998 թվականին Վազգեն Թադևոսյանն իր ընկերների հետ հիմնել է Գյումրիի ժամանակակից արվեստների կենտրոնը ու միջազգային երկամյա «Բիենալե» փառատոնը։

Այժմ ապրում և ստեղծագործում է Ֆրանսիայի Ռոքուբո գյուղակում։

## Ցուցահանդեսներ
Վազգեն Թադևոսյանը կազմակերպել և մասնակցել է մի շարք ցուցահանդեսների Երևանում, Թեհրանում, Գյումրիում, Վիլնյուսում, Փարիզում, Թբիլիսիում, Սամարայում, Ստրասբուրգում և այլուր։ Նա ձևավորել է «Շուշիի մշակութային մեկ դարը» ցուցահանդեսը, ինչպես նաև իր գործընկերների հետ հիմնել «Լուսաստղ» մշակութային հանդեսը։

## Ծանոթագրություններ

## Արտաքին հղումներ
*VAZGEN PAHLAVUNI-TADEVOSYAN (VAZO) 
*FRAGMENTE | VAZO (Vazgen  PahlavuniTadevosyan) in Zusammenarbeit mit Peter Hölscher und Dietmar

Կատեգորիա:Արցախյան պատերազմի մասնակիցներ հայկական կողմից
Կատեգորիա:Հայ գեղանկարիչներ
Կատեգորիա:Հայ նկարիչներ
Իբերի լեռներ

**Իբերի լեռներ** (), լեռնային համակարգ Իսպանիայում։

Բարձրությունը հասնում է մինչև 2314 մետրի(*Сан-Мигель*): Իբերի լեռները տեղակայված են Կենտրոնական Կորդի լեռների արևելքում և Պիրենեյի հյուսիս արևելքում։ Երկրաբանորեն լեռներում կա կրաքար, ավազաքար, քվարցիտ։ Լեռան երկարությունը 450-ից մինչև 500 կմ է հյուսիս արևելքում, հարավ արևելքում։ Արևմուտքում գտնվում է Սիեռա-Մինիստրա զանգվածը, որը գտնվում է Կենտրոնական Կորդի լեռներում։

Արևելյան լանջերին բնորոշ է միջերկրածովյան բուսականությունը, մոտ 1000 մ բարձրության վրա աճում է հաճարի և կաղնի, սոճին գերակշռում է ավելի բարձր վայրերում, թփերը տարածվում են մոտ 1800-1900 մ բարձրության վրա։ Բարձրադիր վայրերը  ծածկված են ձյունով` հոկտեմբերից մինչև մայիսի կեսերը։

Իբերի լեռները համարվում են Տախո և Էբրո գետերի ջրբաժան։
### ՀԻմնական առանձնահատկությունները

Պատկեր:Molinos50.JPG|Սիեռա դե լոս Կաբալոսի միջակայքը բարձրանում է մոլինոսի հետևից
Պատկեր:Cueva de agreda24.JPG|Մոնկայոյի զանգվածի գագաթները
Պատկեր:Bollón89.JPG|Սիերա դել Բոլան
Պատկեր:Daroca - Vista general 01.JPG|Սիերա դե Սանտա Կրուզ
Պատկեր:Roques de Benet.jpg|Պորտ դե Բեզիթի արևմտյան հատվածը
Պատկեր:Serra de Mayabona.jpg|Սիերա Մայաբոնա
Պատկեր:Laguna Negra Sierra Urbion.jpg|Լագունա Նեգրան
Պատկեր:Ejulve (Andorra-Sierra de Arcos, Teruel, Aragón.jpg|Սիերա դե Սան
Պատկեր:Monasterio de Piedra - Cola de Caballo.jpg|Ջրվեժ
Պատկեր:Sierra-de-algairen400.JPG|Սիելա դե Ալգիրեն
Պատկեր:Sierra de Albarracín II.jpg

Պատկեր:BosquePinoNegroValdelinares.JPG|Սև սոճիներ
Պատկեր:La Modorra34.JPG|Լա Մոդորրա 
Պատկեր:Gotor2.JPG|Սիերա դե լա Վիրգեն 
Պատկեր:Morella Panorama 2.jpg|Մորելլա 
Պատկեր:20080817-Calatayud.jpg|Սիեռա դե Վքտոր


## Ծանոթագրություններ

## Արտաքին հղումներ
* Peakware.com 
* Summitpost.org
Օրամել Հինքլի Սիմփսոն

**Օրամել Հինքլի Սիմփսոն** (, ), ամերիկացի քաղաքական գործիչ, Լուիզիանայի 39-րդ նահանգապետ։

## Կենսագրություն
Օրամել Հինքլի Սիմփսոնը ծնվել է 1870 թվականի մարտի 20-ին, Վաշինգտոնում, Լուիզիանա՝ Սեմյուել և Մերի Էսթեր (ի ծնե՝ Բիր) Սիմփսոնների ընտանիքում։ 1890 թվականին ավարտել է Լուիզիանայի հարյուրամյա քոլեջը, իսկ 1893 թվականին Տուլեյնի համալսարանում ստացել է իրավաբանի դիպլոմ։

1893-1899 թվականներին Սիմփսոնն իրավաբան է աշխատել Նոր Օռլեանում, որից հետո կարճ ժամանակվա ընթացքում ԱՄՆ դրամահատարանում զբաղեցրել է գրագրի պաշտոն։ 1899 թվականին ամուսնացել է Լուիզա Պիչետի հետ, որը Նոր Օռլանից էր։ Նրանք երեխաներ չեն ունեցել։

1900-ից 1908 թվականներին Սիմփսոնը եղել է Լուիզիանայի սենատի քարտուղարի օգնական, 1908-ից 1924 թվականներին՝ Սենատի քարտուղար, իսկ 1924-ից 1926 թվականներին՝ փոխնահանգապետ։ 1921 թվականին եղել է Լուիզիայի սահմանադրական կոնվենտի քարտուղար։

1926 թվականի հոկտեմբերի 11-ին մահացել է նահանագապետ Հենրի Ֆուկուան, և Սիմփսոնը, լինելով փոխնահանգապետ, զբաղեցրել է նրա պաշտոնը։ Սիմփսոնը պաշտոնը զբաղեցնելու ընթացքում վերահիմնադրել է Լուիզիանայի ավտոմոբիլային ճանապարհների հանձնաժողովը, ինչպես նաև դեմ է հանդես եկել Փոնչարթրեյն լճի արևելյան հատվածով անցնող վճարովի կամուրջին, որը կառուցվել էր Նոր Օռլեանը և Սլայդելան միացնելու համար։ Նրան չի հաջողվել աջակցություն ստանալ, բայց կարողացել է լաստանավով անվճար տեղափոխություններ կազմակերպել։

Այդ ժամանակ կրկին ի հայտ է եկել Կու-կլուքս-կլանը։ Նահանգի օրենսդրական ժողովն ընդունել էր օրենք, որն արգելում էր կրել Կու-կլուքս-կլանի հագուստները, գլխանոցները և դիմակները՝ բացառությամբ այն դեպքերի, երբ դրանք կրել են Մարիդի Գրայի, դիմակահանդեսների և երեկույթների ժամանակ։

1927 թվականին տեղի է ունեցել Միսսիսիպիի հովտի մեծ հեղեղումը, որը ստիպել էր Սիմփսոնին պայթեցնել թումբը։ Այդ թումբը կառուցվել էր Նոր Օռելանի պաշտպանության համար։ Դա փրկել էր քաղաքը մեծ կործանումներից, բայց հանգեցրել է ավելի քան 100 հազար հեկտար հողերի ամայացմանը, որոնք տեղակայված էին գետի ստորին հատվածում։ Հեղեղումից տուժվածներին փոխհատուցում է տրվել։

Սիմփսոնը լքել է նահանագապետի պաշտոնը 1928 թվականի մայիսի 21-ին։ Ավելի ուշ որպես հատուկ գործակալ է ծառայել նահանգի հարկային հանձնաժողովում, ինչպես նաև` եղել է ժառանգության հարկի հավաքման օրինական նախագահ։ 1932 թվականին որոշ ժամանակ զբաղեցրել է Մահանագի սենատի քարտուղարի պաշտոնը։

Օրամել Հինքլի Սիմփսոնը մահացել է 1932 թվականի նոյեմբերի 17-ին, Նոր Օռլեանում՝ 62 տարեկան հասակում և հուղարկավել է Գրինվուդի գերեզմանատանը։

## Ծանոթագրություններ

## Գրականություն
* 
* 

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Я сошла с ума (երգ)

«**Я сошла с ума**» (), «Տատու» խմբի առաջին մաքսի սինգլ, որը հետագայում ընդգրկվել է նրանց «200 по встречной» առաջին ալբոմի մեջ։ Այն հանդիսանում է «All the Things She Said» երգի ռուսերեն տարբերակ։

## Տեսահոլովակ
*«Я сошла с ума»* երգի համար տեսահոլովակը նկարահանվել է 2000 թվականի աշնանը՝ Մոսկվայի Խոդինսկի դաշտում։ Հոլովակի ռեժիսորն է խմբի պրոդյուսեր Իվան Շապովալովը։ Սցենարի համաձայն, երկու աշակերտուհիներ (որոնց դերը կատարում էին Կատինան ու Վոլկովան), անձրևի ու մետաղական ցանկապատի հետևում կանգնած մարդկանց ծանր հայացքների տակ գտնվելով, համբուրվում են միմյանց հետ։ Տեսահոլովակի վերջում աղջիկները հեռանում են իրար ձեռքից բռնած։

## Կոմպոզիցիաների ցանկ
* *Я сошла с ума* (օրիգինալ)
* *Я сошла с ума (DJ Ram* ռեմիքս*)*
* *Я сошла с ума (S. Galoyan* ռեմիքս*)*
* *Я сошла с ума (DJ Rams Breakbeat* ռեմիքս*)*
* *Я сошла с ума (HarDrum* ռեմիքս*)*
* *Я сошла с ума* (տեսահոլովակ)
* *Я сошла с ума* (տեսահոլովակ ռեմիքսի համար)

## Հիթշքերթներ, ռոտացիաներ
Սինգլը հասել է 89-րդ հորիզոնականին ռուսական ռադիոկարտում 2000 թվականին, չնայած դրան, որ ռոտացիայում ընդամենը 12 օր էր։ Երգը ռադիոյով հնչել է ավելի քան երկու միլիոն անգամ։

## Ազդեցություն
Երաժշտական քննադատները նշել են Քեթի Փերրիի *[[E.T. (երգ)|«E.T.»]]* ու «*Я сошла с ума»* և «*All the Things She Said»* երգերի համահունչ լինելը։

## Պարգևներ
* *MTV Video Music Award* մրցանակ «*MTV* Ռուսաստանի հանդիսատեսի ընտրություն» նոմինացիայում *«Я сошла с ума»* տեսահոլովակի համար։
* «100 տոկոսանոց հիթ» մրցանակ Հիթ *FM* ռադիոկայանի կողմից *«Я сошла с ума»* երգի համար։
* *BMI Honors Top European Songwriters And Publishers* մրցանակ Ելենա Կիպերին, երգի տեքստի համահեղինակության համար։

## Ծանոթագրություններ

## Արտաքին հղումներ
* Երգի տեքստը պաշտոնական tatu.ru կայքում 
* «Я сошла с ума» տեսահոլովակի tatu.ru կայքում (.avi, 37,5 mb)
* «Я сошла с ума» տեսահոլովակի նկարահանումները tatu.ru կայքում (.avi, 74,6 mb)

Կատեգորիա:2000 սինգլներ
Կատեգորիա:Երգեր այբբենական կարգով
Կատեգորիա:ԼԳԲՏ երգեր
Կատեգորիա:Ռուսերեն երգեր
Իթակա (Նյու Յորք)

**Իթակա** ( , հունական Իթակե կղզու պատվին), քաղաք՝ տեղակայված Կեյուգա լճի հարավային ափին (), առաջինը՝ երկարությամբ և երկրորդը՝ սառցե Ֆինգեր լճերի շարքում՝ Նյու Յորք նահանգի կենտրոնում։ Քաղաքը ավելի հայտնի է նրանով, որ այնտեղ է գտնվում Բաղեղի լիգայի կազմի մեջ մտնող Կոռնելի համալսարանը, որտեղ սովորում է գրեթե 20000 ուսանող (դրանց մեծ մասը՝ Իթակայի ճամբարում)։

## Ժողովրդագրական տվյալներ
Ըստ 2000 թվականի մարդահամարի Իթակայում բնակվել է 29 287 բնակիչ, ունեցել է 10 287 տնային տնտեսությունև 2 962 ընտանիք։ Բնակչության խտությունը մարդ մեկ քառակուսի կիլոմետրի վրա՝ 2 071 մարդ (քառակուսի մղոնի վրա՝ 5 360,9 մարդ)։

## Հայտնի բնիկներ և բնակիչներ
*Հանս Բետե՝ ամերիկացի ֆիզիկոս, ֆիզիկայի Նոբելյան մրցանակի դափնեկիր (1967)։
*Երվանդ Թերզյան՝ աստղաֆիզիկոս։
*Փոլ Վուլֆովից՝ ամերիկացի քաղաքագետ։
*Մերի ՄակԴոնել՝ ամերիկյան թատրոնի, կինոյի և հեռուստաընկերության դերասանուհի։
*Վլադիմիր Նաբոկով՝ ռուս և ամերիկացի գրող, պոետ, թարգմանիչ, գրականագետ և միջատաբան։
*Կարլ Սագան՝ ամերիկացի աստղագետ, աստղաֆիզիկոս և բնական գիտությունների ականավոր գիտնական։
*Ռիչարդ Ֆեյնման՝ տեսական ֆիզիկայի նշանավոր գիտնական, ֆիզիկայի Նոբելյան մրցանակի դափնեկիր (1965)։
*Ռոալդ Հոֆֆման՝ ամերիկացի քիմիկոս, քիմիայի Նոբելյան մրցանակի դափնեկիր (1981)։
*Ալեքս Հեյլի՝ ամերիկացի գրող, 1977 թվականին Պուլիցերյան մրցանակի դափնեկիր։
*Պետեր Դեբայ՝ հոլանդացի գիտնական, քիմիայի Նոբելյան մրցանակի դափնեկիր (1936)։

## Կլիմա

## Ծանոթագրություններ

Կատեգորիա:1790 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Բնակավայրեր այբբենական կարգով
Կատեգորիա:Նյու Յորք նահանգի քաղաքներ
Մանասե (ընտանիք)

**Մանասե** (), հայ նկարիչների ընտանիք։ Ապրել և ստեղծագործել են Կ․ Պոլսում, 17-րդ դարի վերջից մինչև 1920-ական թվականները։

## Ոճ
Մանասեները թուրքական արվեստում սկզբնավորել են հաստոցային նկարչությունը, առաջինը ստեղծել դիմանկարներ, երփնագրել կտավի վրա։ Նրանց վրձնած դիմանկարները կրել են եվրոպական դիմանկարչության դասական օրինակների ազդեցությունը՝ զուգորդված տեղական գեղագիտական ըմբռնումների վրա։

Բնորոշվում են ոչ միայն վավերականությամբ, այլև դեկորատիվ տարրերի նրբագեղ վերարտադրումով, միջավայրի ու տարածության զգացողությամբ։ Նշանակալից է Մանասեների ընտանիքի դերը հայ նոր կերպարվեստի ձևավորման շրջանում։

## Ներկայացուցիչներ
Ստորև ներկայացված են ներկայացուցիչները․

* Բարսեղ Մանասե
* Ռաֆայել Մանասե
* Մանաս Մանասե
* Զենոբ Մանասե
* Ալեքսանդր Մանասե
* Գասպար Մանասե
* Սեպուհ Մանասե
* Ժոզեֆ Մանասե

Ավագը՝ Բարսեղը (17-րդ դարի վերջ - 18-րդ դարի սկիզբ), եղել է Ահմեդ III-ի պալատական նկարիչը, հեղինակ է մանրանկար-դիմանկարների։

Որդին՝ Ռաֆայելը (18-րդ դարի առաջին կես), մասնագիտական կրթություն է ստացել Իտալիայում, հիշվում որպես խոշոր գեղանկարիչ և ճարտարապետ։ Հայտնի են նրա «Երկու երիտասարդ», «Արտեմիս», «Աստղիկ աստվածուհին» նկարները, ինչպես և Կ․ Պոլսի հայկական եկեղեցիների համար արված սրբապատկերները։

Պալատական նկարիչներ էին նաև նրա որդիները՝ Մանասը և Զենոբը (18-րդ դարի վերջ - 19-րդ դարի սկիզբ), նաև դիվանագետ էր ու թարգմանիչ։ Վերջինիս որդիները ստեղծագործել են 19-րդ դարում։

Ալեքսանդրն ավարտել է Վիեննայի գեղարվեստի ակադեմիան։

Գասպարը 32 տարի Վիեննայում Թուրքիայի դեսպանատան 1-ին քարտուղարն էր, Մաքսուդը գեղարվեստական կրթություն է ստացել Իտալիայում, Ռուբենը եղել է Թուրքիայի դեսպանատան քարտուղարը Փարիզում, իսկ 1869 թվականից՝ հյուպատոս Միլանում։ Հեղինակ է մանրանկար-դիմանկարների (Ֆաթիմայի դիմանկարը)։

Ծոռը՝ Սեպուհը (1816-1889), 1858 թվականին՝ Շվեդիայում, 30 տարի Փարիզում Թուրքիայի դեսպանատան 1-ին քարտուղարն էր։ Հայտնի են նրա՝ Աբդուլ Ազիզ և Աբդուլ Մեջիդ սուլթանների դիմանկարները։ Տոհմի շնորհալի նկարիչներից էր նաև Ժոզեֆ Մկրտչի Մանասեն (1836-1916), որը նույնպես վարել է դիվանագիտական պաշտոններ։ Նրա աշխատանքներից են Անգլիայի Վիկտորյա թագուհու և Դելի Ֆաուստ փաշայի դիմանկարները։

Մանասեների ստեղծագործությունները պահպանվում են Կ․ Պոլսի թանգարաններում։

## Ծանոթագրություններ

## Գրականություն
* Ստեփանյան Գ․, Նկարիչ Մանասեները, «Տեղեկագիր ՀԱԱՀ ԳԱ», 1963, № 12:
* Ղազարյան Մ․, Հայ կերպարվեստը XVII-XVIII դարերում, Երևան, 1974։
* Sarkissian A., Les Manasses une dynastie des peintres au XVIII e et XIX e siècles, « Pages d'Art Arménien », Paris, 1940, p.&nbsp;97-101.

## Արտաքին հղումներ
* Մանասյան ընտանիք, akunq.net

Կատեգորիա:Հայ նկարիչներ
Կատեգորիա:Հայկական տոհմեր
Կատեգորիա:Հայերն Օսմանյան կայսրությունում
Սոլսբերի (Մերիլենդ)

**Սոլսբերի** (), նավահանգստային քաղաք ԱՄՆ Մերիլենդ նահանգում, Ուիկոմիկո շրջանի վարչական կենտրոնը։

## Նկարագրություն
Սոլսբերին Արևելյան Մերիլենդի խոշորագույն քաղաքն է և Դելմարվա թերակղզու առևտրային կենտրոնը, որի համար կրում է «Դելմարվայի խաչմերուկ» պաշտոնական մականունը։ Այն տեղակայված է Ուայկոմիկո գետի վրա՝ նրա՝ Չեսապիկսկի ծովածոց թափվելու վայրից մոտ 20 կիլոմետր հեռավորության վրա (ուղիղ գծով)։ Քաղաքի միջով անցնում են US 13 (ավելի ստույգ՝ U.S. Route 13 in Maryland) և US 50 (ավելի ստույգ՝ U.S. Route 13 in Maryland) դաշնային խոշոր ավտոմայրուղիները։ Քաղաքի կենտրոնից 7 կիլոմետր հեռավորության վրա գտնվում է օդանավակայանը։Քաղաքն ունի 3 քույր քաղաքներ.
*  – Սոլսբերի 
*  – Տարտու
*  – Դալյան

2010 թվականին Սոլսբերին արժանացել է All-America City Award մրցանակի։

## Տեսարժան վայրեր
* Սոլսբերիի համալսարան
** Սոլսբերիի համալսարանի դենդրարիում (Salisbury University Arboretum) 
* Սոլսբերիի կենդանաբանական այգին
* Արթուր Պերդյուի մարզադաշտ 
* Պոպլար Հիլի առանձնատուն
* Ամեն ամսի երկրորդ չորոքշաբթի օրը քաղաքում անցկացվում է «Կրիտիկական զանգված» հեծանվային ակցիան
* Ամեն տարվա հոկտեմբերին քաղաքում անցկացվում է Գինու փառատոն։

## Ժողովրդագրություն
;Բնակչություն
* 2000 թվական - 23,743 բնակիչ
* 2010 թվական - 30,343 բնակիչ

;Ռասայական կազմ
* սպիտակամորթ ամերիկացիներ - 60,7%
*աֆրոամերիկացիներ - 32,3%
* բնիկ ամերիկացիներ - 0,2%
* ասիացիներ - 3,2%
* ուրիշ ռասաներ - 1,5%
* երկու և ավելի ռասաներ - 2,1%
* լատինաամերիկացիներ (ցանկացած ռասայի) - 3,4%

## Կլիմա

## Հայտնի քաղաքացիներ
thumb|250px|Սոլսբերիի կենտրոնական փողոցը 1930-ականներին փոստային բացիկի վրա
* Ալեքսիս Դենիսոֆ (ծնվել է 1966 թվականին), կինոդերասան։ Ծնվել է քաղաքում և ապրել այդտեղ մինչև 1969 թվականը։
* Ջեսիկա Լի Ռոուզ (ծնվել է 1987 թվականին), դերասանուհի։ Ծնվել է քաղաքում և ապրել այնտեղ մինչև 1995 թվականը։
* Ջոն Գլովեր (ծնվել է 1944 թվականին), կինոդերասան։ Մեծացել է քաղաքում։
* Լինդա Հեմիլտոն (ծնվել է 1956 թվականին), կինոդերասանուհի։ Ծնվել է քաղաքում և ապրել այնտեղ մինչև 1972 թվականը։
* Պոլ Սարբեյնզ (ծնվել է 1933 թվականին), քաղաքագետ։ Ծնվել է քաղաքում և ապրել այնտեղ մինչև 1951 թվականը։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:1732 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Բնակավայրեր այբբենական կարգով
Կատեգորիա:Մերիլենդի քաղաքներ
Կատեգորիա:Նավահանգստային քաղաքներ
Twenty One Pilots (ալբոմ)

**Twenty One Pilots**, ամերիկյան Twenty One Pilots խմբի համանուն ստուդիական ալբոմը, որը թողարկվել է 2009 թվականի դեկտեմբերի 29-ին։ Ալբոմը թողարկվեց 115000 օրինակով և հասավ 139-րդ հորիզոնականին ամերիկյան Billboard 200-ում։ Այն բասիստ Նիկ Թոմասի և թմբկահար Քրիս Սալիհի միակ ալբոմն է` մինչև 2011 թվականին խումբը լքելը։

## Նախապատմություն
Ալբոմի թողարկվելուց որոշ ժամանակ հետո պարզվեց, որ այն ձայնագրվել է տան նկուղում գտնվող ձայնագրման ստուդիայում, որտեղ այդ ժամանակ ապրում էին Թայլեր Ջոզեֆը, Նիկ Թոմասը, Քրիս Սալիհը և Թոմասի եղբայրը։ Նաև պարզվեց, որ երգերի տեքստերը հիմնականում գրվել է ֆրենտմեն Թայլեր Ջոզեֆի կողմից։ Ալբոմի շապիկը մշակվել է Ջոն Ռեթշտատի՝ Ջոզեֆի ընկերոջ կողմից։

## Ընդունելություն
*Fuse*-ից Մարիա Շերմանը գովաբանել է ասելով, որ նրան դուր է գալիս Թայլերի «խոսելով երգելը» և ալբոմի «դաշնամուրային գեղեցիկ գործիքավորումը», թեև քննադատել է Ջոզեֆի արտասանությունը ռեփի ժամանակ։ *Alternative Press*-ը նկարագրել է «*Addict with a Pen*» երգը որպես «դանդաղ և ակներև ազնիվ»։

## Երգացանկ

## Անձնակազմ
*Թայլեր Ջոզեֆ` վոկալ, դաշնամուր, սթիլ-կիթառ, ստեղնաշարային գործիքներ,  բաս-կիթառ
* Նիկ Թոմաս` կիթառ, բաս-կիթառ, բեք-վոկալ
* Քրիս Սալիհ` հարվածային գործիքներ, բեք-վոկալ

## Հիթշքերթներ

## Ծանոթագրություններ

Կատեգորիա:2009 ալբոմներ
Կատեգորիա:2009 երաժշտությունում
Կատեգորիա:Twenty One Pilots խմբի ալբոմներ
Կատեգորիա:Անգլալեզու ալբոմներ
Կատեգորիա:Ռոք ալբոմներ
Էլ-Քութ

**էլ-Քութ**(կամ  **Քութ-էլ-Ամարա,** ), քաղաք Իրաքի արևելքում, Վասիտ նահանգի վարչական կենտրոն։ Գտնվում է Տիգրիս գետի ձախ ափին՝ Բաղդադից 160 կմ հարավ-արևելք, ծովի մակարդակից 18 մ բարձրության վրա։ 2003 թվականի տվյալներով բնակչությունը կազմում է 374000 մարդ։ Մարզի մայրաքաղաքը, որը վաղուց հայտնի է որպես Էլ-Քութ, բայց  1960-ականներից սկսած վերանվանվել է Վասիտ։

Քաղաքի հնագույն մասը տեղակայված է Տիգրիս գետի ափին, որը գրեթե կղզի է կազմում։ Էլ-Քութը գորգագործության ավանդական կենտրոն է։ Քաղաքը գտնվում է բերրի շրջանում, որտեղ աճեցնում են հացահատիկային մշակաբույսեր։ 2003-ին Իրաքում կոալիցիոն ուժերի ներխուժման ժամանակ թալանվել է Էլ-Քութի մերձակայքը գտնվող Բաղդադի միջուկային հետազոտությունների կենտրոնը։

1930-ական թվականներին քաղաքի ծայրամասում կառուցվել է Քութի ամբարտակը` թաղամասին ոռոգման ջրով ապահովելու համար։ Ամբարտակի երկայնքով ճանապարհ է կառուցվել, իսկ կողքին` Տիգրիսից վեր ու վար անցնող նավերի համար կառամատույց։ Ամբարտակի նպատակը գետի ջրի բավարար մակարդակի պահպանումն է` Գարաֆի ջրանցքին ոռոգման ջրով ապահովելու համար։

## Օսադա Քութ
Քաղաքի պատմության ամենավառ պահերը Առաջին աշխարհամարտի երկու դրվագներն են՝ 1915-1916 թվականներին թուրքերի կողմից Էլ-Քութի պաշարումը և 1917 թվականին բրիտանացիների կողմից քաղաքի գրավումը։

1915 թվականի սեպտեմբերին Միջագետքում բրիտանական արշավախմբային ուժերը (The British Mesopotamian Expeditionary Force), գեներալ Թաունսենդի գլխավորությամբ, ուղևորվեցին Բասրայից դեպի հյուսիս։ Նրանք հասան Քութ սեպտեմբերի 26-ին և երեք օր տևած մարտերից հետո քաղաքից դուրս մղեցին թուրքական զորքերին։

Գրեթե 9 ամիս անգործությունից հետո Թաունսենդը ուղևորվեց Տիզբոն գետով դեպի վեր։ Այնտեղ կայացած մարտերից հետո բրիտանական զորքերը հետ են բերվել դեպի Քութ։ 1915-ի դեկտեմբերի 7-ին թուրքերը, գերմանական դաշտային մարշալ Բարոն ֆոն դեր Գոլտցի հրամանատարությամբ մոտեցան Քութին և սկսեցին պաշարել այն։ Գնդապետ Գերարդ Լիչմանի հրամանատարությամբ բրիտանական հեծելազորը կարողացավ դուրս գալ քաղաքից, սակայն Թաունսենդը և զորքերի մեծ մասը մնաց պաշարման տակ։ Բազմաթիվ փորձեր են արվեցին փրկելու Թաունսենդի ուժերը Քութից, սակայն մոտ 23000 բրիտանացի և հնդիկ զինծառայողներ մահացան են Քութը գրավելու փորձերի ժամանակ։ Սա, հավանաբար, Մեծ Բրիտանիայի ամենամեծ կորուստն է եվրոպական գործողությունների թատերաբեմերից դուրս։ Պաշարման ավարտին՝ բրիտանական հետախուզության գործակալներ Լոուրենս Արաբիան և Աուբրի Հերբերտը անհաջող կերպով փորձեցին կաշառել Խալիլ փաշային, որպեսզի նա թույլ տա Թաունսենդի բանակին հեռանա։ 1916 թվականի ապրիլի 29-ին Թաունսենդը 8000 ողջ զինվորների հետ հանձնվեց։

Բրիտանացիները կրկին հարձակման անցան 1916-ի դեկտեմբերին։ Գեներալ Ստենլի Մոդի 50-հազարանոց բանակը 1917-ի փետրվարի 23-ին կրկին հարձակմամբ վերցրեց Քութը։

2003 թվականին կոալիցիոն ուժերը Իրաք ներխուժելուց հետո Տիգրիսի աջ ափին՝ անմիջապես Քութի դիմաց, կառուցվեց ամերիկյան «Դելտա պահեստային օպերացիոն բազան»։ Իրաքյան պատերազմի ժամանակ բազան սպասարկում էր նախկին Իրաքյան ռազմաօդային ուժերը՝ Քութ ալ-Հայը, որը պատերազմի սկսումից հետո հայտնի էր որպես Բլեր օդանավակայան։

## Ծանոթագրություններ

## Արտաքին հղումներ
* Вид города из космоса. Google Maps

Կատեգորիա:Իրաքի քաղաքներ
Գվալիոր

**Գվալիոր**, *Գվալիյար* (, *Գվալիյար*; ), Հնդկաստանի Մադհյա Պրադեշ  նահանգի մեծությամբ չորրորդ քաղաքը։ Տեղակայված է Ագրայից 122 կմ դեպի հարավ` երկաթգծերի հատման վայրում և կազմված է երեք պատմական կենտրոններից՝ Գվալիորա, Լաշկարա և Մորարա։ Բնակչությունը՝ 1 101 981 մարդ (2011)։  
thumb|left|200px|Գվալիորական ամրոցի պատերը

Գվալիորը մեծ դեր է ունեցել Հյուսիսային Հնդկաստանի պատմության մեջ որպես Մալվա պատմական մարզի քաղաքական կենտրոն։ Սկզբից Գվալիոր է կոչվել 90 մետրանոց ժայռի հարթ գագաթի վրա գեղեցկորեն տեղակայված ամրոցը։ Այս կարևորագույն առևտրական ճանապարհների խաչմերուկում գտնվող ամրոցի գոյության մասին հայտնի է 6-րդ դարից։

Պատկառելի պատերի պաշտպանական հովանու տակ պահպանվել են 11-րդ դարի հնդկական ճարտարապետության վեց ապարանք, վեց եկեղեցի, մզկիթ, ութ ջրավազան և հազվագյուտ հուշարձաններ։ 15-րդ դարում ամրոցի պատերի վրա, ժայռերի մեջ փորվել են 18 մետր բարձրության հասնող հսկայական ջայնիստական արձաններ։

Գվալիորական ամրոցից 6 կմ դեպի հարավ տեղակայված է Լաշկար քաղաքը, որը 1810 թվականից ծառայում է որպես Սինդհիա մարատհական կայսերական դինաստիայի կեցավայր։ Այս դինաստիայի նախահայրը 1745 թվականին առանձնացավ Մարատհական միությունից և հիմնադրեց Գվալիորական կայսրությունը։ Նրա թոռ Մահադաջիի (կառավարել է 1761-94 թթ․) կալվածքները զբաղեցրել են Հյուսիսային Հնդկաստանի նշանակալի մասը`Դելիից մինչև Ջայպուր։

Անգլոմարատհական պատերազմի ժամանակ 1801 և 1818 թվականններին գվալիորական տիրակալները կորցրին իրենց տարածքների մի մասը։ 1780 և 1843 թվականներին բրիտանական զորքերը գրոհեցին Գվալիորական ամրոցը։ Հնդկական ժողովրդական ապստամբության ժամանակ ռաջան պահպանեց հավատը բրիտանական իշխանության նկատմամբ, սակայն նրա զինվորները ապստամբեցին։ Անգլիական միավորումները ևս մեկ անգամ գրավեցին ամրոցը, սակայն, ըստ 1886 թվականի ռաջայի հետ համաձայնության` վերատեղաբաշխվեցին Ջհանսիում։

## Ֆիզիկաաշխարհագրական բնութագիր
Գվալիորը տեղակայված է Մադհյա Պրադեշ նահանգի հյուսիսում՝ Դելիից 300 կմ հեռավորության վրա։ Միջին բարձրությունը ծովի մակարդակից՝ 197 մ։

; Կլիմա

Գվալիորի կլիման մերձարևադարձային խոնավ է (համաձայն Կյոպպենի կլիմաների դասակարգման)։ Ամառը տևում է մարտից հունիսի սկիզբ, մուսսոնային եղանակը՝ հունիսի վերջից հոկտեմբերի սկիզբ, չոր հով ձմեռը տևում է նոյեմբերի սկզբից փետրվարի վերջ։ Առավելագույն ջերմաստիճանը ՝ 48&nbsp;°C,  նվազագույնը՝ −1&nbsp;°C։

Հոկտեմբերի վերջից փետրվարի սկիզբը քաղաք այցելելու ամենալավ ժամանակն է։




## Բնակչություն
2011 թվականին Հնդկաստանում իրականացված մարդահամարի համաձայն Գվալիորի բնակչությունը կազմել է 1 053 505 մարդ։ Սեռերի հարաբերակցությունը` 878 կին` 1000 տղամարդուն։ Կրթական մակարդակը՝ 85,20 %։

## Հիմնական տեսարժան վայրեր
thumb|left|Գվալիորի նավահանգստի համայնապատկեր
thumb|left|Հաուս Մուհամեդի դամբարան

* Գվալիորի նավահանգիստ, որտեղից բացվում է քաղաքի համայնապատկերը
*Հաուս Մուհամեդի դամբարան և ոչ շատ հեռու տեղակայված հայտնի երաժիշտ Թանսենի դամբարան։

## Ծանոթագրություններ



Կատեգորիա:Հնդկաստանի քաղաքներ
Կատեգորիա:Հնդկաստանի մշակույթ
Կատեգորիա:Հնդկաստանի աշխարհագրություն
Կատեգորիա:Ամրոցներ
Նատալի Լուազո

**Նատալի Լուազո** (; ), ֆրանսիացի դիվանագետ և քաղաքական գործիչ, արտաքին գործերի նախարարին առընթեր եվրոպական գործերի պատասխանատու նախարար (2017-2019 թվականներ)։

## Կենսագրություն
Օրիորդական ազգանունը Նատալի Դյուկուլոմբե (Ducoulombier)։

Ավարտել է քաղաքական հետազոտությունների ինստիտուտը, արևելյան լեզուների և քաղաքակրթությունների ազգային ինստիտուտը, որտեղ սովորել է չինարեն։ 1986-1988 թվականներին աշխատել է Ֆրանսիայի արտաքին գործերի նախարարության տեղեկատվության և մամուլի տնօրինությունում։ 1993-1995 թվականներին եղել է ԱԳ նախարար Ալեն Ժյուպեի խորհրդականը, 2002-2005 թվականներին՝ Ինդոնեզիայ, Սենեգալի և Մարոկկոյի ֆրանսիական դեսպանատների քարտուղարը, նաև ԱՄՆ-ում դեսպանատան մամուլի քարտուղարը։ Բացի այդ, զբաղեցրել է արտաքին գործերի և եվրոպական գործերի նախարարության արդիականացման վարչության գլխավոր տնօրինության մարդկային ռեսուրսների խնդիրների գծով տնօրենի պաշտոնը։

2012 թվականին արտաքին գործերի նոր նախարար Է դարձել Լորան Ֆաբիուսը, և Լուազոն դադարեցրել է իր կարիերան ԱԳՆ-ում։ Նույն թվականին նշանակվել է Ազգային դպրոցի տնօրեն։ Այդ պաշտոնում որպես իր նպատակն է հայտարարել  պետական ծառայության ապագա կադրերի առավել դիվերսիֆիկացման հասնելը։ Մասնավորապես 2014 թվականին ուսանողների շրջանում կանանց մասնաբաժինն առաջին անգամ հասել է 45 տոկոսի։

### Քաղաքական կարիերա
2017 թվականի հունիսի 21-ին Ֆիլիպի երկրորդ կառավարությունում նշանակվել է արտաքին և եվրոպական գործերի նախարարին առընթեր եվրոպական գործերի պատասխանատու նախարար։

2019 թվականի մարտի 27-ին հրաժարական է տվել հերթական եվրոպական ընտրություններին նախապատրաստվելու համար (Լուազոն գլխավորել է «Առաջ, հանրապետություն» կուսակցության, ժողովրդավարական շարժումներ դաշինքի ցուցակը)։

2019 թվականի մայիսի 26-ի ընտրությունների արդյունքներով Լուազոյի գլխավորած կոալիցիոն ցուցակի օգտին քվեարկել է ընտրողների 5 076 464 (22,4 տոկոս), ինչը նրան ապահովել է Եվրախորհրդարանում Ֆրանսիային հատկացված 74 տեղերից 23-ը (ԵՄ-ից Մեծ Բրիտանիայի դուրս գալու դեպքում կավելացվի ևս հինգը)։ Նույն թվով տեղեր են հասել նաև Ազգային ասոցիացիային, որը, 2014 թվականի ընտրությունների արդյունքների հետ համեմատած կորցրեց մեկ տեղ։

## Մրցանակններ
*Պատվավոր լեգեոնի շքանշանի ասպետ (2010 թվական հուլիսի 13)
*«Արժանիքների համար» շքանշանի սպա

## Ծանոթագրություններ

## Արտաքին հղումներ
* 

Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի դիվանագետներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիայի նախարարներ
Կատեգորիա:Կին դիվանագետներ
Միզուլա

**Միսուլա** (), քաղաք ԱՄՆի  Մոնտանա նահանգի արևմտյան մասում՝ համանուն Միսուլա շրջանի կենտրոնում։ Այն գտնվում է Բիտրութ լեռնաշղթայի ստորոտում գտնվող Կոլումբիայի վտակներից մեկի՝ Քլարկ-Ֆորկ գետի ափին։ Մոտակայքում կան ազգային նշանակության համար պահպանված մի քանի անտառներ։ Բնակչությունը՝  66,8 հազար մարդ  (2010)։
thumb|300px|слева|Մոնտանայի Միզթուլայի համալսարան
thumb|300px|слева|Մայրամուտ Միզուլայի վրա

Այստեղ առաջին եվրոպացին համարվում է քահանա Պիեռ Ժան դե Սմեն, ով 1841 թվականին կազմակերպեց կույս Մարիամի առաքելությունը ժամանակակից Սթիվենսվիլլում։ Հելգեյթի առևտրային բնակավայրի («Դժոխքի դարպասներ») առաջացումը կապված է 1866 թվականին կառուցված Մյուլեն ճանապարհի՝  առաջին սայլակառքի ճանապարհի հետ, որը հատեց Ժայռոտ լեռները։ 1877 թվականին հիմնադրվել է Միսուլա բերդը, որը գոյատևում է մինչ օրս։

1883 թվականին Միսուլայի միջով անցկացվեց Հյուսիս-խաղաղօվկիանոսյան երկաթուղին։ Քաղաքը համարվում է կարևոր երկաթուղային հանգույց։ 1893 թվականին Մոնտանայի համալսարանը բացեց իր դռները։ 20-րդ դարում անտառահատումները դառնում են  արդյունաբերության հիմնական ճյուղը։ Քաղաքն ունի անտառապահների դպրոց, անտառային հրդեհների դեմ պայքարի լաբորատորիա և հրշեջների ուսումնական բազա։

Միսուլայի մոտակայքում գտնվող ագարակում է ծնվել Ջանեթ Ռանկինը՝ առաջին կինը ԱՄՆ Կոնգրեսում։

Միսուլայի ամենահայտնի բնիկներից է ռեժիսոր Դեյվիդ Լինչը: Նա ներկայացրել է փայտամթերող քաղաքները «Կապույտ թավիշ» ֆիլմում և «Թվին Փիքս» հեռուստասերիալում։ 1990 թվականին նա պատասխանեց իր կենսագրության հարցմանը երեք բառով. «Իգլսքաութ, Միզուլա, Մոնտանա»։

## Կլիմա

## Ծանոթագրություններ

Կատեգորիա:1866 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Մոնտանայի քաղաքներ
Հենրի Քլերենս Բոլդրիջ

**Հենրի Քլերենս Բոլդրիջ** (, ), ամերիկացի քաղաքական գործիչ, Այդահոյի 14-րդ նահանգապետ։

## Կենսագրություն
Հենրի Քլերենս Բոլդրիջը ծնվել է 1868 թվականի նոյեմբերի 24-ին, Կարլոկ գյուղում, Իլինոյս նահանգ։ Կրթություն է ստացել Ուեսլեյան համալսարանում, որից հետո զբաղվել է ֆերմերությամբ և աշխատել է որպես ուսուցիչ։ 1896 թվականին Բոլդրիջը դարձել է *O’Hara, Baldridge, and Co.* ընկերության հիմնադիրներից մեկը, որը զբաղվում էր հացահատիկի վաճառքով։ 1904 թվականին վաճառել է ընկերությունում իր մասնաբաժինը և տեղափոխվել Պարվա քաղաք, Այդահո նահանգ, որտեղ մեծ ներդրում է ունեցել *E.M. Kirkpatrick and Co.* ընկերությունում։ 1909 թվականին Բոլդրիջը այս ընկերությունում նույնպես վաճառել է իր մասնաբաժինը, որպեսզի հիմնադրի մետաղե իրերի և գործիքների վաճառքի իր սեփական խանութը։

1910 թվականին Բոլդրիջը հանրապետականների կողմից դարձել է Այդահոյի ներկայացուցիչների պալատի անդամ։ Երկու տարի անց դարձել է նահանգի սենատոր։ 1922-ից 1926 թվականներին, նահանգապետ Չարլզ Քելվին Մուրի օրոք, Բոլդրիջը զբաղեցրել է փոխանահանգապետի պաշտոնը։ 1926 թվականին նրան հաջողվել է հաղթել Այդահոյի նահանագապետի ընտրություններում։ Այդ պաշտոնում նա անցկացրել է երկու ժամկետ՝ 1927-ից 1931 թվականներին։

Հենրի Բոլդրիջի նահանգապետության որոշ ձեռքբերումներից են.
* Այդահոյի համալսարանի նոր շենքերի կառուցում, այդ թվում` կամպուս Պոկատելլոյում
* բենզինի հարկի ներմուծում,
* բանտի կառուցում առաջին անգամ հանցագործություն կատարած անձանց համար,
* զբաղվածության մակադարակի նշանակալի բարձրացում,
* նահանգի բյուջեի հաշվեկշռում։

1943-ից 1945 թվականներին Բոլդրիջը զբաղեցրել է բարեգործական ներդրումների լիազորի պաշտոնը։ Հենրի Բոլդրիջը ամուսնացած է եղել Կորե ՄըքՔրեյթոնի հետ, որից ունեցել է երկու երեխա։

Հենրի Քլերենս Բոլդրիջը 1947 թվականի հունիսի 8-ին Պարմայում, Այդահո, 78 տարեկան հասակում։

## Ծանոթագրություններ

## Գրականություն
* 

Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Զիբենբերգի տուն

**Զիբենբերգի տուն** (; ), հնագիտական թանգարան Երուսաղեմի հին քաղաքում՝ Բեյտ Հա-Շոևայի № 5 ծառուղում։

Թեո և Մարիամ Զիբենբերգները 1970 թվականին գնելով տունը` համոզված էին, որ այն կառուցվել է հնագիտական նշանակալի արժեք ունեցող տարածքի վրա։ Բայց հնագետները թերահավատորեն էին տրամադրված, և Թեո Զիբենբերգն ստիպված էր ինքնուրույն անցկացնել և ֆինանսավորել հնագիտական պեղումները։

18 տարվա ընթացքում Զիբենբերգի տան տակ անցկացվող հնագիտական պեղումների ժամանակ հայտնաբերվել են ժայռի մեջ փորված և համարակալված հնագույն կացարանների և ծիսական լոգարանների մնացորդներ, ջրանցույցեր, հսկայական պահեստներ և դամբարաններ, որոնք կառուցվել են 3000 տարի առաջ՝ Սողոմոն Իմաստունի և Առաջին տաճարի ժամանակ, ինչպես նաև` Երկրորդ տաճարի և Բյուզանդական կայսրության ժամանակաշրջանի կառույցներ։ Թանգարանում ցուցադրված են հազվագյուտ գտածոներ, այդ թվում` կերամիկա, ապակյա իրեր, խճանկարներ, մետաղադրամներ, կավե ամաններ և զենքեր։

## Ծանոթագրություններ

Կատեգորիա:1970 հիմնադրված թանգարաններ
Կատեգորիա:Երուսաղեմի թանգարաններ
Կատեգորիա:Իսրայելի հնագիտական թանգարաններ
Բեռնարդին Էվարիստո

**Բեռնարդին Էվարիստո** (, ), նիգերիական ծագմամբ անգլիացի կին գրող։ Ստացել է ավելի քան տասը գրական պարգևներ և մրցանակներ։ 2004 թվականին ընդունվել է Թագավորական գրական ընկերություն։ 2019 թվականին արժանացել է Բուքերյան մրցանակի։ Բրիտանական կայսրության շքանշանի անդամ (MBE)  է, ինչպես նաև Թագավորական արվեստների ընկերության անդամ։

## Կենսագրություն
Բեռնարդին Էվարիստոն ծնվել է Լոնդոնում՝ անգլիացու և նիգերիացու ընտանիքում։ Ընտանիքում 8 երեխաներից չորրորդն է։ 2013 թվականին Գոլդսմիթի համալսարանում գրավոր ստեղծագործելու բնագավառում ստացել է դոկտորի աստիճան։

## Ստեղծագործություններ
* *Girl, Woman, Other* (Hamish Hamilton/Penguin,2019)
* *Mr Loverman* (Penguin UK, 2013)
* *Hello Mum* (Penguin UK, 2010)
* *Lara*   — նոր ընդլայնված տարբերակ (Bloodaxe Books, 2009)
* *Blonde Roots* (Hamish Hamilton / Penguin, 2008 & Riverhead / Penguin, USA in 2009)
* *Soul Tourists* (Hamish Hamilton / Penguin, 2005)
* *The Emperor’s Babe* (Hamish Hamilton / Penguin, 2001)
* *Lara* (Angela Royal Publishing, 1997)
* *Island of Abraham* (Peepal Tree Press, 1994)

## Ծանոթագրություններ

## Արտաքին հղումներ
* British Council Arts Group
* Հեղինակի անձնական կայք
* Webcast interview at Library of Congress
* Հեղինակի անձնական բլոգ 
* BBC raw Quick Reads — Hello Mum by Bernardine Evaristo

Կատեգորիա:20-րդ դարի բրիտանացի գրողներ
Կատեգորիա:21-րդ դարի կին գրողներ
Կատեգորիա:Ապրող անձինք
Կատեգորիա:Բրիտանացի կին գրողներ
Գեղեցիկ հեռու (երգ)

**Գեղեցիկ հեռու** (), կոմպոզիտոր Եվգենի Կռիլատովի երգը բանաստեղծ Յուրի Էնտինի խոսքերի հիման վրա։

## Պատմություն
1985 թվականին մարտին գարնանային արձակուրդների ժամանակ՝ կենտրոնական հեռուստատեսությունը սկսեց «Հյուրը ապագայից» մանկական հեռուստատեսային ֆիլմի ցուցադրումը։ Ֆիլմի վերջում հնչեց «Գեղեցիկ հեռու» խոսքերով երգը, Եվգենի Կռիլատովի գործը հիմնված Յուրի Էնտինի բանաստեղծության հիման վրա։
Մեղեդու առանձին մասերը նախկինում հնչում էին ֆիլմում, կարելի է ասել, որ այն ֆիլմի հիմնական մեղեդիններից մեկն է։ Ֆիլմում երգը կատարեց Տատյանա Դասկովսկայան, սակայն կոմպոզիտոր Եվգենի Կռիլատովը գոհ  չէր իր կատարումով ու առաջարկեց «Մերիդիան» տրիոին ձայնագրել իրենց տարբերակը։ Նրանք վերցրեցին կլավիրը ու մեկնեցին փորձերի իրենց հայրենի քաղաք Իվանովո։ Մի ամիս հետո «Մերիդիան» տրիոն եկել է Մոսկվա ու ցույց տվել  Կռիլատովին պատրաստ տարբերակը։

Նա գոհ էր, բայց վերջնական ձայնագրմանը ներկա էր անձամբ ու կատարում էր հեղինակային ուղղումներ։ 1985 թվականի սեպտեմբերին երգը հնչեց «Երգեր-85» ամսական թողարկման ժամանակ։ Առաջին եթերից հետո կենտրոնական հեռուստատեսությունը հեղեղել են «"Մերիդիան" տրիոյի՝ երգ-85 հաղթողներին վերաբերող նամակներով։
Հեռուստադիտողների կարծիքը հաշվի է առնել ու այդ երգը կատարողների հետ դարձել է «Երգ-85» փառատոնի դափնեկիր։

Ինչպես ասաց Կռիլատովը 2002 թվականին, «սա կոչ է, աղոթք, երեխաների համար աղերսանք, որպեսզի նրանք ապրեն ավելի լավ, քան մենք»
Ֆիլմում երգի մեկ տողը տարբերվում է «պաշտոնական տեքստից»։ «Նա (ձայն) կանչում է ինձ հրաշալի եզրեր» փոխարեն երգվում է։ «Նա կանչում է ինձ դրախտային եզրեր»։
1990-ական թվականներին կրկներգի վերամշակված գործիքային տարբերակը օգտագործվել էր «Մանկական ժամ» հաղորդման պատկերում։

## Ծանոթագրություն

## Գրականություն
* 

Կատեգորիա:Ռուսերեն երգեր
Կատեգորիա:Ֆիլմերի երաժշտություն ըստ կոմպոզիտորի
Սերսի (Արկանզաս)

**Սերսի** (), քաղաք Ուայթ կոմսությունում (Արկանզաս, ԱՄՆ), որտեղ 2000 թվականի մարդահամարի վիճակագրության համաձայն, բնակվում է 18928 մարդ։

## Աշխարհագրություն
Համաձայն Միացյալ Նահանգների մարդահամարի բյուրոյի՝ Սերսին ունի 38,33 կմ² տարածք, որից 38,07 կմ² հող է և 0,26 կմ² ջուր։ Շրջանի ջրային ռեսուրսների մակերեսը կազմում է նրա ընդհանուր տարածքի 0,68%-ը։

Սերսին գտնվում է ծովի մակարդակից 80 մ բարձրության վրա։

## Պատմություն
Միացյալ Նահանգներում քաղաքացիական պատերազմի ընթացքում, Սերսիից ոչ հեռու, կռիվ է եղել Ուիթնիի նահանգի ճակատամարտը, սակայն մարտի ճշգրիտ գտնվելու վայրը անհայտ է։

1965 թվականի օգոստոսի 9-ին Սերսիի մերձակայքում գտնվող «Տիտան» սիլոսագործարանում այրվել է 53 աշխատող։ Սա ԱՄՆ պատմության մեջ ամենալուրջ արդյունաբերական վթարներից մեկն է։

## Անվանում
1924 թվականին հիմնադրված Հարդինգի համալսարանը գտնվում է Սերսիում՝ քրիստոնեական մասնավոր համալսարան է, որը միացել է Քրիստոսի եկեղեցիներին (): Հարդինգի համալսարանը տեղափոխվեց Մորիսթոնից դեպի Սերսի 1934 թվականին։ Այժմ այն ընդգրկում է 200 ակր տարածք (0,81 կմ²) և ուսանողներին առաջարկում է ավելի քան 90 մասնագիտություններ 10 մասնագիտությունների, 13 մասնագիտական ուսուցման և 12 ուսանողական ծրագրերի մեջ։ Մոտ 6500 ուսանող սովորում է Հարդինգի համալսարանում, և այն Արկանզասի ամենամեծ համալսարանն է։

## Հայտնի մարդիկ
* Մայկ Բիբ 
* Ռեյչել Կարտեր
* Դիտտո Բետ 
* Էդ Մեդդեն

## Ծանոթագրություններ

## Գրականություն
* Hambrick, Pat. «Natural State No More.» 1 Sept. 2007. The Daily Citizen (Searcy). Online Edition. http://webarchive.loc.gov/all/20080918043116/http://www.thedailycitizen.com/articles/2007/09/02/news/local_news/news01.txt accessed 2 Sept. 2007.
* Muncy, Raymond Lee. *Searcy, Arkansas: A Frontier Town Grows up with America*. Harding Press: Searcy, 1976.
* Willems, Jack. «Drill Training Program Coming to ASU-Searcy.» 19 Dec. 2007. The Daily Citizen (Searcy). Online Edition https://archive.today/20120718045557/http://thedailycitizen.com/articles/2007/12/20/news/local_news/news01.txt accessed 20 Dec. 2007.

## Արտաքին հղումներ
* City of Searcy government website
* Searcy Chamber of Commerce official website
*  Searcy information page from The Encyclopedia of Arkansas History & Culture
* Encyclopedia of Arkansas History & Culture entry: Searcy (White County)
* Riverview High School 

Կատեգորիա:1838 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Արկանզասի քաղաքներ
Կատեգորիա:Բնակավայրեր այբբենական կարգով
Մայքլ Բիչ

**Մայքլ Բիչ** (, ), ամերիկացի դերասան։ Առավել հայտնի է այնպիսի ֆիլմերով, ինչպիսիք են՝ «Ապավինեք ինձ» (1989), «Մեկ սխալ քայլ» (1992), «Կարճ պատմություներ» (1993), «Արտաշնչման սպասում» (1995), «Ընտանեկան երևույթ» (1996) և «Հոգևոր սնունդ» (1997)։ Ինչպես նաև Մայքլը նկարահանվել է NBC «Երրորդ հերթափոխ» սերիալում՝ կատարելով Մոնտե Պարկերի դերը 1999-2005 թվականներին։

## Կարիերա
Դերասանի առաջնաելույթը մեծ էկրաններին կայացել է «Գծի վերջը» ֆիլմում 1987 թվականին։ 1989 թվականին նա հայտնվել է «Ապավինեք ինձ» ֆիլմում Մորգան Ֆրիանի և Բեվերլի Տոդդի հետ։ Նաև նկարահանվել է «Ներքին գործեր», «Մուշտրա» (երկուսն էլ 1990 թվականին), «Մեկ սխալ քայլ» (1992, Սինդա Ուիլիամսի հետ), «Կարճ պատմություններ» և «Իրական սեր» (երկուսն էլ 1993 թվականին) ֆիլմերում։

1995 թվականին խաղացել է Անժելա Բասսետի անհավատարիմ ամուսնու դերը «Արտաշնչման սպասում» ֆիլմում։ 1997 թվականին կատարել է Վանեսսա Լ․ Ուիլիամսի ամուսնու դերը «Հոգևոր սնունդ» ֆիլմում։ Հեռուստատեսությունում նա խաղացել է Ջիննի Բուլետի (Գլորիա Ռուբեն) նախկին ամուսնու՝ Ալ Բուլեի կրկնվող դերը NBC ալիքի «Շտապ օգնություն» բժշկական դրամայում 1995-1997 թվականներին։ 1999-2005 թվականներին Բիչը NBC ալիքի «Երրորդ հերթափոխ» սերիալում եղել է Նյու Յորքի հրշեջային վարչության Մոնտե Պարկեր հրշեջի դերի մշտական կատարող։

Դերասանը խաղացել է նաև հեռուստասերիալներում, ինչպիսիք են՝ «Կարգ ու կանոն», «Կարգ ու կանոն։ Հատուկ շրջան», «Քույրեր և եղբայրներ», «Կրքի անատոմիա», «Ավելի մոտ», «Սև ցուցակ» և «Նորակոչիկ»։ Նա նաև նկարահանվել է NBC ալիքի «Ճգնաժամ» կարճամետրաժ սերիալում 2014 թվականին և խաղացել է «Աստղային դարպասներ, Ատլանտիդա», «Անարխիայի որդիները», «Հաճախորդների ցուցակ», «Խաղ», «Գաղտնիքներ և սուտ» և «100» կարճամետրաժ ֆիլմերում։

2018 թվականին խաղացել է Կարլ Դյուրնատի դերը «Կապույտ խորը ծով 2» ֆիլմում։ 2018 թվականին խաղացել է Ջեսսի Քեյնի դերը «Ակվամեն» ֆիլմում։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Թատրոնի դերասաններ
Ցյուանչժոու

**Ցյուանչժոու** (), քաղաքային շրջան Չինաստանի Ֆուցզյան նահանգում։

Ցին կայսրության ժամանակաշրջանում Ցյուանչժոուի բնակիչներն ակտիվորեն գաղթել են Թայվան, որը, ըստ հին լեգենդների, ասոցացվել է անմահների Ինչժոու կղզու հետ։

## Վարչատարածքային բաժանում
մինի|ձախից|Ցյուանչժոուի քանդված պարսպի Ցյուանշան վերականգնված դարպասը. հին դարպասի երկու կրիաները կրում են կոթողներ, որոնց վրա գրված է դարպասի պատմության և նրա վերականգնման մասին

Ցյուանչժոուի քաղաքային շրջանը բաժանված է 4 շրջանի, 3 քաղաքային գավառի, 5 գավառի․
* Լիչեն շրջան (鲤城区)
* Լոցզյան շրջան (洛江区)
* Փենցզե շրջան (丰泽区)
* Ցյուանգան շրջան (泉港区)
* Նանյան քաղաքային գավառ (南安市)
* Ցզինցզյան քաղաքային գավառ (晋江市)
* Շիշի քաղաքային գավառ (石狮市)
* Անսի գավառ (安溪县)
* Դեհուա գավառ (德化县) 
* Հուեյան գավառ (惠安县)
* Ցզինմեն գավառ (金门县) – վերահսկվում է Չինաստանի Հանրապետության կողմից
* Յունչուն գավառ (永春县)

## Տեսարժան վայրեր
Ցյուանչժոուի շրջանում (Ցզինցզյան քաղաքային գավառի Յուիդյան գյուղ) է գտնվում Ցաոան տաճարը, որը մինչ մեր օրերը պահպանված միակ մանիքեական տաճարն է։

Շրջանում կան մի քանի համալսարաններ, օպերային և տիկնիկային թատրոններ։

## Հայտնի մարդիկ
Լի Նուն՝ Լի Լուհի որդին, 1376 թվականին այցելել է Պարսկաստանի Օրմուզ կղզին, ընդունել իսլամ, ամուսնացել պարսիկ աղջկա հետ և նրա հետ վերադարձել  Ցյուանչժոու։ Լի Նուն եղել է Մին դինաստիայի բարենորոգիչ Լի Չժիի նախնին։

## Հայտնի արտադրանքներ
* Դեհուա գավառի ճենապակի (德化瓷器)
* Հուեյան գավառի գրանիտ (惠安石刻), որից այս գավառում ամեն ինչ կառուցվում է
* Անսի գավառի Թեգուանին թեյ (安溪铁观音)
* Հարավային Շաոլին, Ուցզուցյուանի «հինգ նախնիների բռունցք» դպրոց (泉州五祖拳)
* «հավերժական գարնան բռունցք» Վինգ չուն ուշուի դպրոց (永春白鹤拳)

## Պատկերասրահ

Statue of Lao Tzu in Quanzhou.jpg|մինի|Լաո Ցզիի արձանը Ցյուանչժոուի մոտ՝ Ցինշան լեռների վրա
Quanzhou - Fujian-Taiwan Kinship Museum - DSCF8197.JPG|մինի|Ֆուցզյան-թայվանյան բարեկամության թանգարան
Kaiyuan Temple - main courtyard - bixi - DSCF8568.JPG|մինի|Հնագույն կրիա Կայուան տաճարում
Lingshan Islamic Cemetery - two worthies - DSCF8404.JPG|մինի|Հին իսլամական քարոզիչների դամբարանները Լինշան բլրի վրա
Anping Bridge - east end - DSCF9015.JPG|մինի|Անպին կամուրջը և Շույսին եկեղեցին (Անհայ ավան, Ցզինցզյան գավառ)
Jinjiang - Lvzhou Park monument - DSCF8726.JPG|մինի|Ցզինցզյան գավառի Լյույդաո զբոսայգին («Կանաչ կղզի»)
Lingshan Islamic Cemetery - two worthies - DSCF8410.JPG|մինի|Երկու անձանց գերեզմանը, որոնք եղել են Չինաստանի ամենահին մուսուլման քարոզիչների թվում


## Ծանոթագրություններ

Կատեգորիա:Չինաստանի քաղաքային շրջաններ